Vavi word dalk gedwing om te bedankZwelinzima Vavi Zwelinzima Vavi, uitvoerende hoof van vakbondfederasie Cosatu, het gesê hy mag dalk gedwing word om uit die politiek te bedank, het eNCA Donderdag berig. Hy het aan die nuuskanaal gesê sy familie het ŉ vergadering belê om hom te oorreed om die vakbondfederasie en die ANC te verlaat. “Ek hoor dat hulle nou saamspan om in Desember ŉ familie-imbizo te reël, om my te probeer oorreed om weg te stap omdat hulle nie dink dis die moeite werd nie,” het Vavi gesê. “Hulle is bang dat ek eendag op my rug in ŉ swart doodskis by die huis sal aankom.” Vavi sê hy het al dreigemente ontvang dat sy lewe in gevaar is, en dat dit moontlik deur ŉ beplande motorongeluk of vergiftiging sal geskied. “Ek het my familie al tot die uiterste beproef.” Hy is egter nie seker wie hom wil doodmaak of hoekom nie. Hy sê hy het nooit kon dink dat sy lewe in gevaar sou wees in ŉ demokratiese Suid-Afrika nie. “Wat vir my teleurstellend is, dat ŉ lewe wat ek verwag het om deur te gaan deur die hele tyd vir my lewe te vrees was lank voor 1994. Ná 1994 het ek naïef gedink hierdie dinge is iets van die verlede.”